दिल्ली ब्लास्ट पर पुलिस का पहला बयान, सनसनी फैलाने के इरादे से किया गया धमाका!
दिल्ली में एपीजे अब्दुल कलाम रोड पर इजरायली दूतावास के पास शुक्रवार की शाम करीब 5 बजकर 5 मिनट पर IED ब्लास्ट हुआ है।
नई दिल्ली: दिल्ली में एपीजे अब्दुल कलाम रोड पर इजरायली दूतावास के पास शुक्रवार की शाम करीब 5 बजकर 5 मिनट पर IED ब्लास्ट हुआ है। दिल्ली पुलिस ने इस संबंध में जानकारी दी है। दिल्ली पुलिस कमिश्नर एसएन श्रीवास्तव ने बताया कि माइनर IED ब्लास्ट हुआ है। यह सनसनी फैलाने के इरादे से किया गया धमाका लग रहा है।दिल्ली पुलिस की ओर से बताया गया है कि धमाके में किसी के घायल होने की खबर नहीं है। हालांकि, धमाके में कई गाड़ियों के शीशे टूटे हैं। दिल्ली पुलिस की स्पेशल सेल मौके पर पहुंच चुकी है। साथ ही आसपास के इलाके की सुरक्षा व्यवस्था बढ़ा दी गई है। मौके पर भारी पुलिस बल तैनात कर दिया गया है। सड़क पर आसपास लगे सीसीटीवी कैमरे खंगाले जा रहे हैं।दिल्ली पुलिस कमिश्नर ने आशंका जताते हुए कहा कि ऐसा लगता है चलती गाड़ी से किसी ने IED फेंका है। रोड डिवाइडर पर गमले में मिला था IED, सीआईएसएफ ने सभी एयरपोर्ट की सुरक्षा बढ़ा दी है। CISF ने सरकारी दफ्तरों, प्रतिष्ठानों की सुरक्षा कड़ी कर दी है।केंद्रीय गृहमंत्री अमित शाह ने दिल्ली में इजरायली दूतावास के पास IED ब्लास्ट को लेकर दिल्ली पुलिस कमिश्नर से जानकारी ली है। इंटेलिजेंस ब्यूरो (IB) के अफसरों से भी अमित शाह ने बात की है।ये भी पढ़ें: दिल्ली में इजरायली दूतावास के पास बम ब्लास्ट, पुलिस की स्पेशल सेल जांच में जुटीमौके पर पहंचे फायर ब्रिगेड विभाग के एक अधिकारी ने कहा कि हमें ब्लास्ट की कॉल मिली थी। कॉल में बताया गया कि बम ब्लास्ट हुआ है, वहां पहुंचिए। तीन गाड़ियों के शीशे टूटे हैं।फिलहाल, सूत्रों ने बताया कि पुलिस को शुरूआती जांच में ऐसा लग रहा है कि हो सकता है कि IED को चलती गाड़ी से बाहर फेंका गया हो। हालांकि, दिल्ली पुलिस ने बयान जारी किया है कि यह ब्लास्ट कम तीव्रता का था।